पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । पंजाब में सरपंच पद के लिए रिजर्वेशन व रोटेशन में पारदर्शिता की मांग संबंधी एक जनहित याचिका पर पंजाब एवं हरियाणा हाईकोर्ट ने 10 जून के लिए मामले पर अगली सुनवाई तय की है। जिला होशियारपुर निवासी परविंदर सिंह किटना की तरफ से दाखिल याचिका में कहा गया कि पंजाब में होने जा रहे पंचायत चुनावों में सरपंच की नियुक्ति के लिए रिजर्वेशन व रोटेशन प्रक्रिया को पारदर्शी बनाए जाने की मांग की गई है।
याचिका में कहा गया कि पंचायती राज एक्ट में कोई मानदंड न होने के चलते ग्राम पंचायतों के सरपंच नियुक्ति में डीसी अपने अधिकारों का दुरुपयोग करते हैं। राजनीतिक दबाव के चलते डीसी अपनी इच्छा से सरपंच की सीट को रिजर्व कर देते हैं। याचिका में कहा गया कि होशियारपुर के किटना ग्राम पंचायत चुनावों के दौरान बीते दो सालों वर्ष 2003 व 2008 में सरपंच की सीट जनरल (महिला) उम्मीदवार के लिए रखी गई है। इस बार भी सरपंच की सीट जनरल (पुरुष) उम्मीदवार के लिए रखी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn